S/S Heinävesi

S/S Heinävesi () on höyrylaiva, joka alkaa liikennöidä uudistettuna Savonlinna–Virtasalmi–Punkaharju ja Savonlinna–Joensuu–Savonlinna sekä Kuopio–Savonlinna–Oravi–Heinävesi vuonna 2022. == Historia == Laiva rakennettiin Varkaudessa Paul Wahl & Co:n telakalla 1906. Laiva siirtyi heti valmistuttuaan Heinäveden reitille välille Savonlinna–Heinävesi–Kuopio–Heinävesi–Savonlinna, johon oli juuri valmistunut yhteys Heinäveden kunnasta Savonlinnaan Karvion, Kerman, Vihovuonteen ja Pilpan kanavien kautta. Se kuului Heinäveden Höyryvenhe Osuuskunnalle ja myöhemmin Heinäveden Höyrylaiva Oy:lle. Vuosisadan alkukymmeninä kesäisin se oli tärkeä tai jopa ainoa kulkuväline ihmisille, jotka asuivat lähellä laivareittiä. Sillä mentiin kaupunkiin, vietiin torille myytäväksi maataloustuotteita ja käytiin ostoksilla. Laivareittien varsilla asuvien liikkuminen tuli helpommaksi 1950-luvulla autokannan kasvaessa ja teiden lisääntyessä. Tällöin liikenne laivalla väheni ja Heinävesi siirtyi kuljettamaan turisteja. === Laivan polttoaineet === Halkoja, joilla höyrykattilaa lämmitettiin, kului yksi kuutiometri tunnissa täydellä vauhdilla ajettaessa. Halkoja oli varattu matkan varrella oleville muutamille laitureille, joista varastoja täydennettiin. Nykyään polttoaineena käytetään polttoöljyä. Vuonna 1965 laivaan asennettiin öljynpoltin ja öljytankit asetettiin halkovarastoihin. == Tilausajot == S/S Heinävesi on varattavissa toukokuun puolestavälistä lokakuuhun asti Saimaan alueella. Laivassa on majoitustilat satamassa pysähtymisen ajaksi sekä ravintola. Heinävesi on kuljettanut Mauno ja Tellervo Koivistoa yhdessä Ruotsin kuningas Kaarle 16:sta Kustaan ja kuningatar Silvian kanssa, jonka jälkeen yläkannen salongin nimeksi tuli Kuninkaan salonki. Japanin entinen keisari Akihito on myös matkustanut laivalla Punkaharjulta Savonlinnaan. Vuosina 1981 ja 2006 S/S Heinävesi toimi Tuuliajolla-kiertueen risteilylaivana. Kiertueet ja Saimaa-ilmiö-elokuva ovat tuoneet alukselle pienimuotoista suomirock-turismia. == Tekniset tiedot == * Aikaisemmat nimet: S/S Heinävesi I (1906–1968) * Rakennuspaikka: Paul Wahl & Co., Varkauden konepaja, Varkaus * Rakennusvuosi: 1906 * Pituus: 26,9 m * Leveys: 6,7 m * Syväys: 2,1 m * Vetoisuus: 145 brt * Koneen tyyppi: Compound- höyrykone * Koneen teho: 110 kW, 150 ihv * Nopeus: 8 solmua * Omistaja: Savonlinnan Laivat Oy, Savonlinna 1982– * Entiset omistajat: Saimaan Laivamatkat Oy 1967–1981, Heinäveden Höyrylaiva Osuuskunta 1906–1967 * Käyttäjä: Savonlinnan Laivat Oy * Kotisatama: Savonlinna * Liikennöinti: Nykyään: Savonlinna-Punkaharju-Savonlinna (Toukokuun puolivälistä lokakuun loppuun), Ennen: Savonlinna – Kuopio – Savonlinna (Yöpyminen Heinävedellä) * Matkustajia: 126 * Varusteet: Ravintola A-oikeuksin (70 paikkaa), makuupaikkoja 32, painevesijärjestelmä, yläkannen hyteissä kylmä ja kuuma vesi * Muuta: Laivan sähköjärjestelmä on uusittu nykyajan vaatimuksia vastaavaksi ja wc-tilat on uusittu. Jäte- ja makeavesitankit on tehty ruostumattomasta teräksestä. Höyrykattilan kaikki tuliputket eli tuubit on uusittu muutama vuosi sitten. * IMO Numero: 8,634,687.0 * Runkonumero: 419 Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä. Heinävesi Heinävesi Heinävesi Heinävesi